Nordic Music Prize

Nordic Music Prize er en fellesnordisk musikkpris opprettet av den norske musikkonferansen og festivalen by:Larm for å sette fokus på nordisk musikk og bryte ned grensene mellom nabolandene. Prisen blir delt ut hvert år under avviklingen av by:larm og gjelder utgivelser fra foregående år. Prisen er inspirert av den britiske Mercury Prize og skal kåre det beste albumet fra Norden. Den ble delt ut første gang under by:Larm 2011. I 2018 inngikk by:Larm et samarbeid med Hyundai, og prisens offisielle navn ble endret til Hyundai Nordic Music Prize. Prisen ble ikke delt ut i 2023, blant annet på grunn av at by:larm i 2021 flyttet fra mars til september og det derfor ga mindre mening dele ut pris for foregående år så sent på året. By:larm ville i stedet se på andre måte å organisere prisen på i framtiden. 

En nordisk jury nominerer tolv utgivelser fra de nordiske landene. De nominerte vurderes av en internasjonal jury som kårer vinneren. Den internasjonale juryen for 2021 består av Jeanette Lee (Rough Trade), Jude Rogers (The Guardian), Eric Deines (Jagjaguwar) og Stuart Maconie (BBC). Per 2021 er prisbeløpet på  Euro.

Første pris ble delt ut fredag 18. februar 2011 for musikkåret 2010 og gikk til islandske Jónsi for debutalbumet Go. Prisutdelingen foregikk i Kulturkirken Jakob og prisutdeler var kronprins Haakon.

Vinnere og nominerte

Referanser

Eksterne lenker 
 

Musikkpriser
Nordisk samarbeid